CELEX: 62016CN0626
Language: bg
Date: 2016-11-30 00:00:00
Title: Дело C-626/16: Иск, предявен на 30 ноември 2016 г. — Европейска комисия/Словашка република

13.3.2017   
            
            
               BG
            
            
               Официален вестник на Европейския съюз
            
            
               C 78/9
            
         Иск, предявен на 30 ноември 2016 г. — Европейска комисия/Словашка република
   (Дело C-626/16)
   (2017/C 078/13)
   Език на производството: словашки
   
      Страни
   
   
      Ищец: Европейска комисия (представители: E. Sanfrutos Cano и A. Tokár)
   
      Ответник: Словашка република
   
      Искания на ищеца
   
   Комисията иска от Съда:
   
               1.
            
            
               Да обяви, че като не е приела необходимите мерки, за да се съобрази с решение на Съда по дело C-331/11, Комисия/Словакия, с което Съдът обявява, че Словашката република не е изпълнила задълженията си по член 14, букви а)—в) от Директива 1999/31/ЕО на Съвета от 26 април 1999 година относно депонирането на отпадъци (1), Словашката република не е изпълнила задълженията си по член 260, параграф 1 от Договора за функционирането на Европейския съюз,
            
         
               2.
            
            
               Да осъди Словашката република да заплати на Европейската комисия по сметка „собствени ресурси на Европейския съюз“:
               
                           а)
                        
                        
                           периодична имуществена санкция в размер на 6 793,80 EUR за всеки ден забава при приемането от страна на Словашката република на необходимите мерки за изпълнение на решение на Съда по дело C-331/11, Комисия/Словакия, считано от датата на постановяване на решението по настоящото дело до приемането от страна на Словашката република на необходимите мерки за изпълнението на посоченото решение на Съда по дело C-331/11, Комисия/Словакия,
                        
                     
                           b)
                        
                        
                           фиксирана сума в размер на 743,60 EUR дневно, но в общ размер не по-малко от 939 000 EUR, за всеки ден забава при приемането от страна на Словашката република на необходимите мерки за изпълнение на решение на Съда по дело C-331/11, Комисия/Словакия, считано от 25 април 2013 г., денят на произнасяне на посоченото решение:
                           
                                       —
                                    
                                    
                                       до датата на постановяване на решението по настоящото дело, или
                                    
                                 
                                       —
                                    
                                    
                                       до датата на приемане от страна на Словашката република на необходимите мерки за изпълнение на решението на Съда по дело C 331/11, Комисия/Словакия; и
                                    
                                 
                     
         
               3.
            
            
               Да осъди Словашката република да заплати съдебните разноски.
            
         
      Основания и основни доводи
   
   На 25 април 2013 г. Съдът постановява решение по дело C-331/11, Комисия/Словакия, с което установява, че като е допуснала експлоатирането на депото за отпадъци Žilina — Považský Chlmec без план за подобряване на условията в депото и без да е прието окончателно решение по въпроса дали може да се продължи експлоатацията му въз основа на одобрен план за подобрение, Словашката република не е изпълнила задълженията си по член 14, букви а)—в) от Директива 1999/31/ЕО на Съвета от 26 април 1999 година относно депонирането на отпадъци.
   В рамките на досъдебната фаза на производството Словашката република е обявила намерението си да се съобрази с решението на Съда по дело C-331/11 като затвори депото за отпадъци Žilina — Považský Chlmec и заявява, че вече е приела някои мерки в този смисъл.
   Европейската комисия обаче стига до извода, че въпреки изявленията на Словашката република все още не са приети необходимите мерки за съобразяване с решението на Съда по дело C-331/11. Поради това Европейската комисия решава да предяви иск по смисъла на член 260 от Договора за функционирането на Европейския съюз.
   
      (1)  ОВ L 182, стр. 1; Специално издание на български език, 2007 г., глава 15, том 5, стр. 94.